CELEX: C2006/036/14
Language: da
Date: 2006-02-11 00:00:00
Title: Domstolens dom (Anden Afdeling) af  8. december 2005  i sag C-33/04, Kommissionen for De Europæiske Fællesskaber mod Storhertugdømmet Luxembourg (Traktatbrud — telekommunikation — direktiv 97/33/EF — artikel 7, stk. 5 — forpligtelse til at lade et uafhængigt, kompetent organ kontrollere overholdelsen af reglerne for omkostningsregnskabssystemer og til at offentliggøre en overensstemmelseserklæring — direktiv 98/10/EF — artikel 18, stk. 1 og 2 — undladelse af at anvende vedtagne foranstaltninger korrekt for så vidt angår den nationale tilsynsmyndigheds kontrol af overholdelsen af reglerne for omkostningsregnskabssystemer og årlig offentliggørelse af en overensstemmelseserklæring — formaliteten — retlig interesse — administrativ procedure — ret til kontradiktion — direktiv 2002/19/EF, 2002/21/EF og 2002/22/EF — overgangsbestemmelser — medlemsstaternes undladelse af inden for fristen for gennemførelse af et direktiv at vedtage bestemmelser, der kan bringe virkeliggørelsen af det i direktivet foreskrevne resultat i alvorlig fare — referencesamtrafikudbud)

11.2.2006   
            
            
               DA
            
            
               Den Europæiske Unions Tidende
            
            
               C 36/8
            
         
      DOMSTOLENS DOM
   
   (Anden Afdeling)
   af 8. december 2005
   i sag C-33/04, Kommissionen for De Europæiske Fællesskaber mod Storhertugdømmet Luxembourg (1)
   
   (Traktatbrud - telekommunikation - direktiv 97/33/EF - artikel 7, stk. 5 - forpligtelse til at lade et uafhængigt, kompetent organ kontrollere overholdelsen af reglerne for omkostningsregnskabssystemer og til at offentliggøre en overensstemmelseserklæring - direktiv 98/10/EF - artikel 18, stk. 1 og 2 - undladelse af at anvende vedtagne foranstaltninger korrekt for så vidt angår den nationale tilsynsmyndigheds kontrol af overholdelsen af reglerne for omkostningsregnskabssystemer og årlig offentliggørelse af en overensstemmelseserklæring - formaliteten - retlig interesse - administrativ procedure - ret til kontradiktion - direktiv 2002/19/EF, 2002/21/EF og 2002/22/EF - overgangsbestemmelser - medlemsstaternes undladelse af inden for fristen for gennemførelse af et direktiv at vedtage bestemmelser, der kan bringe virkeliggørelsen af det i direktivet foreskrevne resultat i alvorlig fare - referencesamtrafikudbud)
   (2006/C 36/14)
   Processprog: fransk
   I sag C-33/04, angående et traktatbrudssøgsmål i henhold til artikel 226 EF, anlagt den 29. januar 2004, Kommissionen for De Europæiske Fællesskaber (befuldmægtigede: W. Wils og M. Shotter) mod Storhertugdømmet Luxembourg (befuldmægtigede: M. Thill og S. Schreiner, bistået af avocats A. Verheyden og F. Bimont), har Domstolen (Anden Afdeling), sammensat af afdelingsformanden, C.W.A. Timmermans, og dommerne R. Silva de Lapuerta, P. Kūris, G. Arestis (refererende dommer) og J. Klučka; generaladvokat: F.G. Jacobs; justitssekretær: assisterende justitssekretær H. von Holstein, den 8. december 2005 afsagt dom, hvis konklusion lyder således:
   
               1)
            
            
               Storhertugdømmet Luxembourg har — idet det har undladt at efterkomme forpligtelserne til i henhold til artikel 7, stk. 5, i Europa-Parlamentets og Rådets direktiv 97/33/EF af 30. juni 1997 om samtrafik på teleområdet med henblik på at sikre forsyningspligtydelser og interoperabilitet ved anvendelse af ONP-principperne, at lade et uafhængigt, kompetent organ kontrollere, om reglerne for omkostningsregnskabssystemer er overholdt, og offentliggøre en overensstemmelseserklæring for 1998 og 1999, og idet det med hensyn til året 2000 ikke i praksis korrekt har anvendt foranstaltningerne i henhold til artikel 18, stk. 1 og 2, i Europa-Parlamentets og Rådets direktiv 98/10/EF af 26. februar 1998 om ONP-vilkår for taletelefonitjenesten og om udbud af forsyningspligtydelser på teleområdet under konkurrenceforhold, således som de er opretholdt ved artikel 27 i Europa-Parlamentets og Rådets direktiv 2002/21/EF af 7. marts 2002 om fælles rammebestemmelser for elektroniske kommunikationsnet og -tjenester (rammedirektivet), sammenholdt med artikel 16 i Europa-Parlamentets og Rådets direktiv 2002/22/EF af 7. marts 2002 om forsyningspligt og brugerrettigheder i forbindelse med elektroniske kommunikationsnet og -tjenester (forsyningspligtdirektivet), for så vidt angår kontrol af, hvorvidt reglerne for omkostningsregnskabssystemer er overholdt, gennem den nationale tilsynsmyndighed eller et andet kompetent organ, der er uafhængigt af teleorganisationen og godkendt af denne tilsynsmyndighed — tilsidesat de forpligtelser, som påhviler det i medfør af disse bestemmelser.
            
         
               2)
            
            
               Kommissionen for De Europæiske Fællesskaber og Storhertugdømmet Luxembourg bærer hver sine egne omkostninger.
            
         
      (1)  EUT C 71 af 23.3.2004.